Napirend előtt: **2.** szám

**E L Ő T E R J E S Z T É S**

***a Képviselő-testület 2014. június 26-i rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

 dr. Murai Renáta

 Jegyzői Titkárság vezetője

Egyeztetve: …………………………….

 Dankó Virág

 Alpolgármester

Látta: …………………………………

 dr. Szalai Tibor

 Jegyző

A napirend zárt ülésen történő

 tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
364/2011. (XI. 29.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a 12862/1/A/4 helyrajzi szám alatt nyilvántartott, természetben a Budapest II. ker. Keleti K. u. 31/b. fszt. 2. szám alatti 1 szoba, komfort nélküli, 17 m2 alapterületű lakást **nem adja bérbe** Liska József részére.

A Képviselő-testület továbbá úgy dönt, amennyiben Liska József jelen határozatról szóló értesítés kézhezvételétől számított 15 napon belül nem adja a lakást kiürítve az Önkormányzat birtokába, és nem igazolja, hogy arra használati, valamint közüzemi díjtartozása nem áll fenn, peres eljárást kezdeményez vele szemben a lakás kiürítése, valamint használati díjhátralék és járulékai megfizetése iránt.

**Felelős:** polgármester

**Határidő:** 2012. december 31.

(18 képviselő van jelen, 17 igen, 1 tartózkodás)

**Budapest Főváros II. ker. Önkormányzat
289/2012. (IX. 25.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat **nem** **adja bérbe** a 12862/1/A/4 helyrajzi szám alatt nyilvántartott, természetben a Budapest II. ker. Keleti K. u. 31/b. fszt. 2. szám alatti 1 szoba, komfort nélküli, 17 m2 alapterületű lakást Liska József részére, de egészségi állapotára tekintettel úgy dönt, hogy az Önkormányzat nem indít ellene peres eljárást, amíg a Családsegítő és Gyermekjóléti Központ segítségével elhelyezését meg nem oldja, de legkésőbb 2012. december 31. napjáig.

A Képviselő-testület továbbá úgy dönt, amennyiben Liska József 2013. január 10. napjáig nem adja a lakást kiürítve az Önkormányzat birtokába, és nem igazolja, hogy arra használati, valamint közüzemi díjtartozása nem áll fenn, peres eljárást kezdeményez vele szemben a lakás kiürítése, valamint használati díjhátralék és járulékai megfizetése iránt.

**Felelős:** polgármester

**Határidő**: 2013. január 31.

(21 képviselő van jelen, 20 igen, 1 tartózkodás)

**A 364/2011.(XI.29.) és a 289/2012.(IX.25.) határozatok végrehajtása**: A Képviselő-testület Liska József kérelmére a 289/2012.(IX.25.) határozatában úgy döntött, hogy Liska József egészségi állapotára tekintettel (érszűkület miatt amputálni kellett a jobb lábát) az Önkormányzat nem indít ellene peres eljárást, amíg a Családsegítő és Gyermekjóléti Központ segítségével elhelyezését meg nem oldja, de legkésőbb 2012. december 31. napjáig. A Képviselő-testület 289/2012.(IX.25.) határozatáról a 2012. október 15. napján kelt levélben értesítettük Liska Józsefet. Liska József meghatalmazottja 2013. február 4. napján a lakást az Önkormányzat részére átadta.

Liska József kérelemmel fordult Önkormányzatunkhoz, hogy a Budapest II. kerület Keleti K. u. 31/b. fszt. 2. szám alatti lakásra fennálló 110.034,- Ft összegű tartozást megfizetésétől alacsony jövedelme miatt eltekinteni szíveskedjen.

A Gazdasági és Tulajdonosi Bizottság Liska József méltányossági kérelmét megtárgyalta és a 112/2014.(IV.29.) határozatában úgy döntött, hogy a lakásra 2013. január 31. napjáig fennálló 110.034,- Ft bérleti és használati díj tartozás és járulékainak megfizetésétől Liska József volt bérlővel és használóval szemben a Vagyonrendelet 12. § (1) bekezdés c) pontja alapján eltekint. Az Egészségügyi Szociális és Lakásügyi Bizottság a 121/2014.(V.21.) határozatában úgy döntött, hogy a Gazdasági és Tulajdonosi Bizottság 112/2014.(IV.29.) határozatával egyetért.

A Gazdasági és Tulajdonosi Bizottság határozatáról 2014. május 27. napján kelt levélben értesítettük a volt bérlőt, Liska Józsefet. Liska József meghatalmazottja a tértivevény tanúsága szerint az értesítést 2014. május 29. napján átvette.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
58/2013. (III.28.) képviselő-testületi határozata**

A Képviselő-testület

úgy dönt, hogy a 2013. évi „Földutak szilárd burkolása” címlistát jelen határozat melléklete szerinti tartalommal elfogadja.

**Felelős**:Polgármester

**Határidő**:az útépítések elvégzésére 2014. május 31.

(20 képviselő van jelen, 20 igen, egyhangú)



**Végrehajtás**: A 2013. évi „Földutak szilárd burkolása” címlistában szereplő utcák útépítési munkái 2013. november 28-án befejeződtek.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
62/2013. (III.28.) képviselő-testületi határozata**

A Képviselő-testület

úgy dönt, hogy a 2014/2015. nevelési évtől a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001. (XII.22.) önkormányzati rendeletnek a Közoktatási, Közművelődési, Sport és Informatikai Bizottságra vonatkozó 7. sz. melléklete módosításával az óvodai beiratkozás idejéről, valamint az óvodai jogviszony létesítésével összefüggő eljárásról szóló hirdetmény fenntartói jóváhagyását a Közoktatási, Közművelődési, Sport és Informatikai Bizottság hatáskörébe utalja.

Felkéri a Polgármestert a szükséges intézkedések megtételére.

**Felelős**: Polgármester

**Határidő**: 2013. december 31.

(20 képviselő van jelen, 20 igen, egyhangú)

**Végrehajtás**: A Bizottság hatásköri jegyzékét a Képviselő-testület 2014. májusi 22-i ülésén módosította.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
287/2013. (IX. 26.) képviselő-testületi határozata**

A Képviselő-testület

úgy dönt, hogy a Bp. II. ker. Turbán utcát a 2013. évi „Földutak szilárd burkolása” címlistába felveszi.

**Felelős:** Polgármester

**Határidő**:az útépítések elvégzésére 2014. május 31.

(20 képviselő van jelen, 20 igen, egyhangú)

**Végrehajtás**: A Turbán utca útépítési munkálatai 2013. november 28-án befejeződtek.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
303/2013.(X. 29.) képviselő-testületi határozata

A Képviselő-testület

úgy dönt, hogy - a nemzeti köznevelésről szóló 2011. évi CXC. törvény 73. § (3) bekezdése alapján – a kerületben székhellyel rendelkező iskolák intézményi tanácsába egy-egy főt delegál.

Felhatalmazza Polgármester az intézményvezetők kezdeményezését követően a delegálás lebonyolítására.

**Felelős:** polgármester

**Határidő:** folyamatos

(17 képviselő van jelen, 17 igen, egyhangú)

**Végrehajtás**: Az iskolák intézményi tanácsba történő delegálást lebonyolítottuk, a képviselők megkeresését követően tájékoztattuk az intézményvezetőket a delegált képviselők elérhetőségéről.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
11/2014.(I. 30.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat az MGB-693 forgalmi rendszámú, Skoda Fabia 1.2 típusú gépjárművet adományozás révén a Budapesti Rendőr-főkapitányság, mint Kedvezményezett térítésmentes használatába adja, azzal a feltétellel, hogy a Kedvezményezett a gépjárművet a BRFK II. kerületi Rendőrkapitányság kizárólagos használatába adja. Ezzel egyidejűleg felhatalmazza a Polgármestert jelen határozat mellékletét képező Adományozási szerződés megkötésére, illetve az adományozás tárgyát képező ingó vagyontárgy átadás-átvételi időpontjának kijelölésére.

**Felelős**: Polgármester

**Határidő**: 2014. február 28

(20 képviselő van jelen, 20 igen, egyhangú)

**ADOMÁNYOZÁSI SZERZŐDÉS**

2.000.000,- Ft értékhatár alatt

amely létrejött egyrészről, a

**Budapest Főváros II. kerületi Önkormányzata**

(székhelye: 1024 Budapest, Mechwart liget 1.; adószáma: 15735650-2-41)

képviseletében eljár: Dr. Láng Zsolt polgármester

mint **adományozó** (a továbbiakban: Adományozó),

másrészről a

**Budapesti Rendőr-főkapitányság**

(székhelye: 1139 Budapest, Teve utca 4-6.; adószáma: 15720388-2-51;)

képviseletében eljár: Dr. Tóth Tamás r. dandártábornok, rendőrségi tanácsos

Budapest rendőrfőkapitánya

mint **kedvezményezett** (a továbbiakban: Kedvezményezett),

 - a továbbiakban együttesen **Felek** - között az alulírott napon és helyen az alábbi tartalommal:

1. Adományozó kijelenti, hogy az adományozás tárgyát képező ingó vagyontárgy kizárólagos tulajdonosa, így azokat saját vagyonának terhére térítésmentesen Kedvezményezett használatába adja, akként hogy Kedvezményezett köteles a BRFK II. kerületi Rendőrkapitányság (a továbbiakban: Rendőrkapitányság) kizárólagos használatába adni.

 Adományozott ingó vagyontárgy:

Rendszáma: MGB-693

Gyártmánya: Skoda

Típusa: Fabia 1.2

Színe: fehér

Alvázszáma: TMBAB25J883184754

Motorszáma: BZG085944

Hengerűrtartalom: 1198 cm3,

mely **forgalmi értéke összesen bruttó 1.295.400,- Ft,** azaz egymillió-kettőszázkilencvenötezer-négyszáz forint.

1. Adományozó szavatolja, hogy az adományon nem áll fenn olyan jog, korlátozás vagy teher, amely a Kedvezményezett jelen szerződés alapján keletkezett jogainak gyakorlását korlátozná, megakadályozná, vagy meghiúsítaná. Adományozó kijelenti, hogy az ingó vagyontárggyal kapcsolatban harmadik személynek semminemű követelése, illetve használatot biztosító joga nincs, és ezért szavatossággal tartozik.
2. Adományozó kijelenti, hogy a szerződés aláírásának időpontjában adóhatóságnál, vámhatóságnál, társadalombiztosítási szervnél esedékessé vált, nyilvántartott köztartozása nincs, melyre vonatkozó nyilatkozat jelen szerződés elválaszthatatlan részét képezi.
3. A térítésmentes használatba adást követően az adományozott ingó vagyontárggyal kapcsolatos fenntartási, üzemeltetési és javítási mindennemű költséget üzembentartóként a Kedvezményezett viseli. Kedvezményezett kötelezettséget vállal arra, hogy a gépjárművet az átadást követően üzembentartóként a Kedvezményezett nevére átírja.
4. Felek tudomásul veszik, hogy az adomány a rendőrségi használatba vétel után reklámhordozó nem lehet.
5. Az adomány átadás-átvételének időpontját és módját a Felek külön egyeztetik, annak megtörténtét jegyzőkönyvben rögzítik. Tudomásul veszik, hogy az átadás időpontja nem előzheti meg a szerződés hatályba lépését.
6. Adományozó jelen szerződés aláírásával hozzájárul nevének és székhelye címének kezeléséhez, a Rendőrség honlapján történő közzétételéhez.
7. Jelen szerződésben nem szabályozott kérdésekben a Polgári Törvénykönyvről szóló 1959. évi IV. törvény rendelkezési az irányadók. Felek megállapodnak abban, hogy a jelen szerződésből eredő jogvitáikat elsősorban békés úton, egyeztetés útján kívánják megoldani.
8. Jelen szerződés a Felek kölcsönös aláírásának napján, amennyiben a szerződést a Felek nem ugyanazon a napon írják alá, úgy az a későbbi aláírás időpontjában lép hatályba.
9. Jelen szerződés mindennemű módosítása és kiegészítése kizárólag írásos formában – a Felek előzetes egyeztetésével és kölcsönös egyetértésével – történhet.
10. Jelen szerződést a Felek elolvasás és értelmezés után mint akaratukkal mindenben megegyezőt, jóváhagyólag aláírják.

Budapest,2014……………………… Budapest,2014. ………………………..

|  |  |
| --- | --- |
|  **Dr. Láng Zsolt****polgármester****Adományozó** | **Dr. Tóth Tamás r. dandártábornok** **rendőrségi tanácsos** **Budapest rendőrfőkapitánya** **Kedvezményezett** |
|  |  |

 Budapest, 2014. ……………………….

|  |  |
| --- | --- |
|  | …………………………………..jogi szempontból ellenjegyzem |

 Budapest, 2014. ………………………..

 …………………………………..

pénzügyi szempontból ellenjegyzem

**Végrehajtás**: A kedvezményezett 2014. május 9-én megküldte az aláírt adományozási szerződést. A gépjármű átadás-átvételére ténylegesen 2014. május 16-ai nappal, Budapest Főváros II. Kerületi Önkormányzat telephelyén (1024 Budapest, Mechwart liget 1.) került sor. Az átadás-átvételről jegyzőkönyv készült.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
68/2014.(IV. 29.) képviselő-testületi határozata

Budapest Főváros II. Kerületi Önkormányzat Képviselő-testülete

polgármesteri döntés nyomán a Kisebbségekért- Pro Minoritate Alapítvány (székhelye: 1055 Budapest, Falk Miksa u 6.) részére az 50 000 Ft összegű támogatás átadását jóváhagyja.

**Felelős:** Polgármester

**Határidő:** 2014. június 30.

(19 képviselő van jelen, 19 igen, egyhangú)

**Végrehajtás**: a támogatásáról szóló szerződés 2014. április hó 30. napján megkötésre került

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
70/2014.(IV.29.) képviselő-testületi határozata

A Képviselő-testület

úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) – jelen határozat mellékletét képező – 2013. évi egyszerűsített éves beszámolóját 16 300 eFt saját tőkével, -4 225 eFt adózás előtti eredménnyel, -4 225 eFt mérleg szerinti eredménnyel és 33 769 eFt egyező eszköz és forrás oldali mérleg főösszeggel elfogadja, és felhatalmazza Balaton Sándor Balázs ügyvezetőt, hogy határidőben – 2014. május 31-ig – intézkedjen az éves beszámoló céginformációs szolgálat részére történő megküldéséről.

A Képviselő-testület felkéri a Polgármestert az ügyvezető értesítésére.

**Felelős**: Polgármester

**Határidő**: 2014. május 15.

(18 képviselő van jelen, 17 igen, 1 tartózkodás)

**Végrehajtás**: A Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság éves beszámolóját az ügyvezető határidőben megküldte a Céginformációs Szolgálat részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
71/2014.(IV.29.) képviselő-testületi határozata

A Képviselő-testület

úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) – jelen határozat mellékletét képező – közhasznú beszámolóját elfogadja.

A Képviselő-testület felkéri a Polgármestert az ügyvezető értesítésére.

**Felelős**: Polgármester

**Határidő**: 2014. május 15.

(19 képviselő van jelen, 18 igen, 1 tartózkodás)

**Végrehajtás**: A Képviselő-testület döntéséről tájékoztattuk a Társaság ügyvezetőjét.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
72/2014.(IV.29.) képviselő-testületi határozata

A Képviselő-testület

úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) jegyzett tőkéjét az eredménytartalék javára, a saját tőke más elemeinek növelése céljából a jelenlegi 13 000 eFt-ról 8 000 eFt-al leszállítja 5 000 eFt-ra azzal, hogy a leszállítást követően leszállított 5 000 eFt törzstőke a továbbiakban is 100 % mértékben a Budapest Főváros II. Kerületi Önkormányzatot illeti meg, mint törzsbetét és felhatalmazza Balaton Sándor Balázs ügyvezetőt, hogy intézkedjen ennek érdekében.

A Képviselő-testület felkéri a Polgármestert az ügyvezető értesítésére.

**Felelős**: Polgármester

**Határidő**: 2014. május 15.

(19 képviselő van jelen, 18 igen, 1 tartózkodás)

**Végrehajtás**: A Képviselő-testületi döntés alapján megtörtént a Társaság jegyzett tőkéjének leszállítása az eredménytartalék javára, a saját tőke más elemeinek növelése céljából a 13 000 eFt-ról 8 000 eFt-ra.

A leszállított 5 000 eFt törzstőke a továbbiakban is 100 %-ban Budapest Főváros II. Kerületi Önkormányzatot illeti meg. A tőkeleszállítás közzététele iránt a Társaság ügyvezetője intézkedett.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
73/2014.(IV.29.) képviselő-testületi határozata

A Képviselő-testület

úgy dönt, hogy a 2013. évi CLXXVII. törvény 12. § (1) bekezdése alapján a Budapest Főváros II. Kerületi Önkormányzat 100 %-os tulajdonában lévő Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) elhatározza a Polgári Törvénykönyvről szóló 2013. évi V. törvény rendelkezéseivel összhangban álló továbbműködését.

**Felelős:** Polgármester

**Határidő:** 2014. május 15.

(19 képviselő van jelen, 18 igen, 1 tartózkodás)

Budapest Főváros II. ker. Önkormányzat
74/2014.(IV.29.) képviselő-testületi határozata

A Képviselő-testület

a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) jelen határozatba foglalt létesítő okirat módosítását elfogadja és egyben úgy dönt, hogy Társaság közhasznúsági nyilvántartásba vételét kezdeményezi;

**A Képviselő-testület 2013. január 24-i változásokkal egységes szerkezetbe foglalt – hatályosított – alapító okirat (a továbbiakban: egységes alapító okirat) bevezető rendelkezéseit az alábbiak szerint módosítja és egyidejűleg a korábbi megszövegezés hatályát veszti:**

*„Alulírott alapító, a Polgári Törvénykönyvről szóló 2013. évi V. törvény (továbbiakban: Ptk.), a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.), az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.), a helyi önkormányzatokról szóló 1990. évi LXV. törvény (továbbiakban: Ötv.), a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az államháztartásról szóló 2011. évi CXCV. törvény (továbbiakban: Áht.) alapján a következők szerint állapítom meg az alábbi egyszemélyes közhasznú nonprofit korlátolt felelősségű társaság (továbbiakban: társaság, vagy közhasznú szervezet) alapító okiratát.”*

**A Képviselő-testület az egységes alapító okirat 2. A TÁRSASÁG CÉLJA pontját az alábbiak szerint módosítja és egyidejűleg a korábbi megszövegezés hatályát veszti:**

*„****2.***

***A TÁRSASÁG CÉLJA***

*A társaság célja:*

*részben a Mammut-2 Szórakoztató és Bevásárlóközpontot környező utcák – a Lövőház utca, Margit körút és a Fény utca közé eső szakasza, a Fény utca Lövőház és Kisrókus utca közötti szakasza, Fény utca - Lövőház utcai csomópont – átépítése, illetve megépítése érdekében, részben Budapest II. kerülete polgárai, mint közösség érdekei kielégítése, településfejlesztés, településrendezés, településüzemeltetés, valamint a II. kerület fejlesztése céljából közhasznú tájékoztatás, az egészségmegőrzés, a betegségmegelőzés, a kerületi tudományos tevékenység, a nevelés és oktatás, az ismeretterjesztés, a kulturális szolgáltatás, kulturális örökség helyi védelme, helyi közművelődési tevékenység támogatása, a kulturális örökség megóvása, a műemlékvédelem, a helyi természetvédelem, a környezetvédelem, vízgazdálkodás, vízkárelhárítás, nemzetiségi ügyek, a gyermek- és ifjúságvédelem, a sport, a közbiztonság védelme érdekében közhasznú tevékenység végzése nyereség és vagyonszerzési cél nélkül.”*

**A Képviselő-testület az egységes alapító okirat 5. A TÁRSASÁG TEVÉKENYSÉGI KÖREI pontjának 5.2. alpontját az alábbiak szerint módosítja és egyidejűleg a korábbi** **megszövegezés hatályát veszti, valamint kiegészíti az 5. pontot az alábbi 5.6. alponttal:**

*„****5.2.*** *A társaság tevékenységi köre - a társasági célok elérése érdekében és a TEÁOR’08 szerint - az alábbi tevékenységeket foglalja magában:*

*A cél szerinti közhasznú tevékenységek az Ectv. 2. § 19. és 20. pontjai szerint az Mötv. 13. § (1) bekezdésében meghatározott, az alábbiakban részletezett közfeladatokhoz kapcsolódnak:*

*Mötv. 13. § (1) bekezdés*

*- 1. pontja szerinti településfejlesztés, településrendezés;*

*- 2. pontja szerinti településüzemeltetés;*

*- 7. pontja szerinti kulturális szolgáltatás, különösen a nyilvános könyvtári ellátás biztosítása, filmszínház, előadó-művészeti szervezet támogatása, a kulturális örökség helyi védelme, a helyi közművelődési tevékenység támogatása;*

*- 11. pontja szerinti helyi környezet-és természetvédelem, vízgazdálkodás, vízkárelhárítás;*

*- 15. pontja szerinti sport, ifjúsági ügyek;*

*- 16. pontja szerinti nemzetiségi ügyek;*

*- 17. pontja szerinti közreműködés a település közbiztonságának biztosításában.*

*A társaság az alábbi tevékenységeket végzi:*

*1813 Nyomdai előkészítő tevékenység (Mötv. 13. § (1) bekezdés 7. pontjához kapcsolódóan)*

*1814 Könyvkötés, kapcsolódó szolgáltatás (Mötv. 13. § (1) bekezdés 7. pontjához kapcsolódóan)*

*5811 Könyvkiadás (Mötv. 13. § (1) bekezdés 7. pontjához kapcsolódóan)*

*5813 Napilapkiadás (Mötv. 13. § (1) bekezdés 7. pontjához kapcsolódóan)*

*5814 Folyóirat, időszaki kiadvány kiadása – FŐTEVÉKENYSÉG (Mötv. 13. § (1) bekezdés 7. pontjához kapcsolódóan)*

*5819 Egyéb kiadói tevékenység (Mötv. 13. § (1) bekezdés 7. pontjához kapcsolódóan)*

*5911 Film-, videó-, televízióműsor-gyártás (Mötv. 13. § (1) bekezdés 7. pontjához kapcsolódóan)*

*5912 Film-, videogyártás, televíziós műsorfelvétel utómunkálatai (Mötv. 13. § (1) bekezdés 7. pontjához kapcsolódóan)*

*5913 Film-, video- és televízióprogram terjesztése (Mötv. 13. § (1) bekezdés 7. pontjához kapcsolódóan)*

*5920 Hangfelvétel készítése, kiadása (Mötv. 13. § (1) bekezdés 7. pontjához kapcsolódóan)*

*6010 Rádióműsor-szolgáltatás (Mötv. 13. § (1) bekezdés 7. pontjához kapcsolódóan)*

*6201 Számítógépes programozás (Mötv. 13. § (1) bekezdés 7. pontjához kapcsolódóan)*

*6312 Világháló-portál szolgáltatás (Mötv. 13. § (1) bekezdés 7. pontjához kapcsolódóan)*

*6391 Hírügynökségi tevékenység (Mötv. 13. § (1) bekezdés 7. pontjához kapcsolódóan)*

*6399 M.n.s. egyéb információs szolgáltatás (Mötv. 13. § (1) bekezdés 7. pontjához kapcsolódóan)*

*6820 Saját tulajdonú, bérelt ingatlan bérbeadása, üzemeltetése (Mötv. 13. § (1) bekezdés 2. pontjához kapcsolódóan)*

*7021 PR, kommunikáció (Mötv. 13. § (1) bekezdés 17. pontjához kapcsolódóan)*

*7022 Üzletviteli, egyéb vezetési tanácsadás (Mötv. 13. § (1) bekezdés 17. pontjához kapcsolódóan)*

*7311 Reklámügynöki tevékenység (Mötv. 13. § (1) bekezdés 7. pontjához kapcsolódóan)*

*7312 Médiareklám (Mötv. 13. § (1) bekezdés 7. pontjához kapcsolódóan)*

*7420 Fényképészet (Mötv. 13. § (1) bekezdés 7. pontjához kapcsolódóan)*

*7430 Fordítás, tolmácsolás (Mötv. 13. § (1) bekezdés 7. pontjához kapcsolódóan)*

*7490 M.n.s. egyéb szakmai, tudományos, műszaki tevékenység (Mötv. 13. § (1) bekezdés 1. pontjához kapcsolódóan)*

*8219 Fénymásolás, egyéb irodai szolgáltatás (Mötv. 13. § (1) bekezdés 7. pontjához kapcsolódóan)*

*8230 Konferencia, kereskedelmi bemutató szervezése (Mötv. 13. § (1) bekezdés 16. pontjához kapcsolódóan)*

*8299 M.n.s. egyéb kiegészítő üzleti szolgáltatás (Mötv. 13. § (1) bekezdés 11. pontjához kapcsolódóan)*

*8560 Oktatást kiegészítő tevékenység (Mötv. 13. § (1) bekezdés 11. pontjához kapcsolódóan)*

*9002 Előadó-művészetet kiegészítő tevékenység (Mötv. 13. § (1) bekezdés 7. pontjához kapcsolódóan)*

*9003 Alkotóművészet (Mötv. 13. § (1) bekezdés 7. pontjához kapcsolódóan)*

*9004 Művészeti létesítmények működtetése (Mötv. 13. § (1) bekezdés 7. pontjához kapcsolódóan)*

*9103 Történelmi hely, építmény, egyéb látványosság működtetése (Mötv. 13. § (1) bekezdés 2. pontjához kapcsolódóan)*

*9319 Egyéb sporttevékenység (Mötv. 13. § (1) bekezdés 15. pontjához kapcsolódóan)*

*9329 M.n.s. egyéb szórakoztatás, szabadidős tevékenység (Mötv. 13. § (1) bekezdés 7. és 15. pontjához kapcsolódóan)*

*A társaság kizárólag a fent meghatározott közfeladatokhoz kapcsolódó közhasznú tevékenységeket végzi.”*

*„****5.6.*** *A társaság a gazdálkodása során elért eredményét nem osztja fel, azt a jelen alapító okiratban meghatározott közhasznú tevékenységekre fordítja.”*

**A Képviselő-testület az egységes alapító okirat 9. AZ ÜZLETRÉSZEK ÁTRUHÁZÁSA, FELOSZTÁSA pontjának 9.2. alpontját az alábbiak szerint módosítja és egyidejűleg a korábbi megszövegezés hatályát veszti:**

*„****9.2.*** *Az üzletrész csak átruházás, a jogi személy tag szétválása folytán az üzletrésze tekintetében bekövetkezett jogutódlás, öröklés, házastársi közös vagyon megosztása, és új jogosult hiányában a tag jogutód nélküli megszűnése esetén osztható fel.”*

**A Képviselő-testület az egységes alapító okirat 10. AZ ALAPÍTÓI HATÁROZAT pontjának 10.2., 10.3., és 10.4. alpontját az alábbiak szerint módosítja és egyidejűleg a korábbi megszövegezés hatályát veszti, a 10.6. alpontját törli, melynek folytán a pontozás ennek megfelelően változik és az új 10.6. alpont első mondatát, továbbá az új 10.7. alpontot az alábbiak szerint módosítja és egyidejűleg a korábbi megszövegezés hatályát veszti:**

*„****10.2.*** *Az alapító kizárólagos hatáskörébe tartoznak mindazok a kérdések, amelyeket a Ptk., a taggyűlés vagy a jelen alapító okirat az alapító kizárólagos hatáskörébe utal.”*

*„****10.3.*** *Az alapító határozatai nem ütközhetnek a nyereségfelosztás tilalmáról szóló vonatkozó törvényi rendelkezésekbe.*

*Ennek megfelelően nem alkalmazhatók a Ptk. adózott eredmény felosztására, az osztalék fizetésére vonatkozó rendelkezései (3:185. §), a törzstőkének a törzstőkén felüli vagyonból való felemelésére vonatkozó rendelkezés (3:201 §), az osztalékelőleg fizetésének szabályai (3:186. §).*

*Az alapító határozathozatalában nem vehet részt az a személy, aki vagy akinek közeli hozzátartozója (Ptk. 8:1. § (1) bekezdés 1. pont) a határozat alapján*

*a) kötelezettség vagy felelősség alól mentesül, vagy*

*b) bármilyen más előnyben részesül, illetve a megkötendő jogügyletben egyébként érdekelt.*

*A b) pont esetében nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.”*

*„****10.4.*** *A társaság kötelezettségeiért saját vagyonával köteles helytállni; a társaság alapítója annak tartozásaiért nem felel. Ha a társaság alapítója korlátolt felelősségével visszaélt, és emiatt a társaság jogutód nélküli megszűnésekor kielégítetlen hitelezői követelések maradtak fenn, e tartozásokért az alapító korlátlanul köteles helytállni.”*

*„****10.6.*** *A közhasznú szervezet - figyelemmel a Ectv. 37. § (2)-(5) bekezdéseiben írtakra - rögzíti:”*

*„****10.7.*** *Biztosítani kell azt, hogy az évente kötelező beszámoló és annak közhasznúsági melléklete bárki által hozzáférhető legyen, abba bárki betekinthessen, arról saját költségére másolatot készíthessen. A társaság köteles a közhasznúsági jelentését a tárgyévet követő évben, legkésőbb június 30-áig a www.budaipolgar.hu saját honlapján közzétenni.*

*A beszámolónak és közhasznúsági mellékletének tartalmaznia kell:*

*a) a számviteli beszámolót;*

*b) a támogatási program keretében végleges jelleggel felhasznált összegeket támogatásonként;*

*c) főbb tevékenységeket és programokat;*

*d) a társaság által végzett közhasznú tevékenységeket, ezen tevékenységek fő célcsoportjait, és eredményeit, valamint az Ectv. 32. §-a szerinti adatokat, mutatókat;*

*e) a közhasznú cél szerinti juttatások kimutatását;*

*f) a közhasznú szervezet vezető tisztségviselőinek nyújtott juttatások összegét, és a juttatásban részesülő vezető tisztségek felsorolását;*

*g) a közhasznú tevékenységről szóló rövid tartalmi beszámolót.”*

**A Képviselő-testület az egységes alapító okirat 11. AZ ÜGYVEZETŐ pontjának 11.2., 11.4., 11.5., 11.7. b) és 11.11. alpontját az alábbiak szerint módosítja és egyidejűleg a korábbi megszövegezés hatályát veszti:**

*„****11.2.*** *Az ügyvezető az alapító okiratban, illetve az alapító határozatában foglalt hozzájárulás nélkül:*

*a) a nyilvánosan működő részvénytársaságban való részvényszerzés kivételével, nem szerezhet társasági részesedést és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, ahol vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.*

*b) az ügyvezető és hozzátartozója (Ptk. 8:1. § (1) bekezdés 2. pont) – a mindennapi élet szokásos ügyletei kivételével – nem köthet a saját nevében vagy javára a társaság főtevékenységi körébe tartozó szerződéseket.”*

„***11.4.*** *A társaság dolgozói tekintetében a munkáltatói jogok gyakorlására az ügyvezető jogosult. Az ügyvezető irányítja a társaság munkaszervezetét. Az ügyvezetés – az alapító tájékoztatása mellett – az ügyek meghatározott csoportjára nézve a jogi személy munkavállalóit írásbeli nyilatkozattal a jogi személy képviseletének jogával ruházhatja fel; a képviseleti jogot a munkavállaló az ügyvezetés írásbeli nyilatkozatában meghatározott, képviseleti joggal rendelkező más személlyel együttesen gyakorolhatja.”*

*„****11.5.*** *Az ügyvezető a kijelölésekor köteles nyilatkozni arról, hogy vele szemben a Ptk-ban és az Ectv-ben meghatározott kizáró körülmények egyike sem áll fenn, így a megbízatást a jogszabályok előírásainak megfelelően elfogadja.”*

*„****11.7.*** *b) képviseli a társaságot harmadik személyekkel szemben a bíróságok, illetve a hatóságok előtt, az ügyvezető e jogkörét az ügyek meghatározott csoportjára nézve a társaság dolgozóira írásban átruházhatja.”*

*„****11.11.*** *A társaság egyedüli tagja az ügyvezetésnek utasítást adhat, amelyet a vezető tisztségviselő köteles végrehajtani. Az ügyvezető felelősségére a Ptk. 3:24. §, 3:117. és 3:118 §-ában foglaltak irányadók.”*

**A Képviselő-testület az egységes alapító okirat 12. A FELÜGYELŐ BIZOTTSÁG pontjának 12.1.a), 12.4., 12.5.2., és 12.5.3. alpontját az alábbiak szerint módosítja és egyidejűleg a korábbi megszövegezés hatályát veszti:**

*„****12.1.*** *a) A Társaság Felügyelő Bizottsága 3 (három) tagból áll. A Felügyelő Bizottság tagjait az alapító alapítói határozattal jelöli ki határozott időre, de legfeljebb öt évre. A Felügyelő Bizottsági tagok újraválaszthatók, és bármikor visszahívhatók.”*

*„****12.4.*** *A Felügyelő Bizottság feladat- és hatásköre különösen:*

*- értesíti az alapítót a szükséges határozat meghozatala érdekében, ha megítélése szerint az ügyvezetés tevékenysége jogszabályba, az alapító okiratba, illetve az alapító határozataiba ütközik, vagy egyébként sérti a társaság vagy az alapító érdekeit,*

*- köteles megvizsgálni a társaság valamennyi lényeges üzletpolitikai jelentését, valamint minden olyan előterjesztést, amely a tag döntéshozó szerve elé kerül, és az ezzel kapcsolatos álláspontját a döntéshozó szerv ülésén ismertetni*

*- írásbeli jelentést készít a számvitelről szóló 2000. évi C. törvény (a továbbiakban: számviteli törvény) szerinti beszámolóról és az adózott eredmény felhasználásáról az alapító részére,*

*- kezdeményezheti az alapító által hozott határozat bírósági felülvizsgálatát,*

*- kijelöli a társaságot képviselő felügyelőbizottsági tagot, ha a felülvizsgálatot a társaság vezető tisztségviselője kezdeményezi, és a társaságnak nincs olyan vezető tisztségviselője, aki a társaságot képviselhetné,*

*- ellenőrzi a társaság, mint közhasznú szervezet működését és gazdálkodását,*

*- ellenőrzi a vagyonmérleg-tervezeteket és a vagyonleltár-tervezeteket,*

*- jelentést kérhet a vezető tisztségviselőktől, illetve tájékoztatást vagy felvilágosítást a társaság munkavállalóitól,*

*- társaság irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*

*A Felügyelő Bizottság köteles az intézkedésre jogosult vezető szervet (alapítót vagy ügyvezetőt) tájékoztatni, és annak intézkedését kezdeményezni, ha arról szerez tudomást, hogy*

*a) a társaság működése során olyan jogszabálysértés vagy a társaság érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető döntését teszi szükségessé;*

*b) a vezető tisztségviselők felelősségét megalapozó tény merült fel.*

*Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi ellenőrzést ellátó szervet.*

*A Felügyelő Bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között.*

*Ha a Felügyelő Bizottság ellenőrző tevékenységéhez szakértőket kíván igénybe venni, az erre irányuló kérelmet az ügyvezetés köteles teljesíteni.”*

*„****12.5.2.*** *A Felügyelő Bizottság határozatképes, ha az ülésén mindhárom tag jelen van, határozatát egyszerű szótöbbséggel hozza.”*

*„****12.5.3.*** *A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagja e minőségében az ügyvezetéstől független, tevékenysége során nem utasítható.”*

**A Képviselő-testület az egységes alapító okirat 13. AZ ÁLLANDÓ KÖNYVVIZSGÁLÓ pontját – a pont elnevezésére is kiterjedően - az alábbiak szerint módosítja és egyidejűleg a korábbi megszövegezés hatályát veszti:**

*„13.*

*AZ ÁLLANDÓ KÖNYVVIZSGÁLÓ*

***13.1.*** *Állandó könyvvizsgálóvá az választható, aki az erre vonatkozó jogszabályok szerint a könyvvizsgálók nyilvántartásában szerepel.*

***13.2.*** *A társaság állandó könyvvizsgálója, akinek megbízatása 2015. május 31. napjáig szól:*

*Könyvvizsgáló cég:* ***K & P és Társai Adó- és Könyvszakértő Korlátolt Felelősségű Társaság***

*Rövidített neve: K & P és Tsai Kft.*

*Cím: 1213 Budapest, Damjanich J. u. 143.*

*Cégjegyzékszám: Cg. 01-09-260538*

*Kamarai száma: 001301*

*Könyvvizsgáló neve:*  ***Kalocsai Imréné dr.***

*Lakcím: 1213 Budapest, Damjanich J. u. 143.*

*Anyja születési neve: Zelena Ilona*

*Kamarai száma: 003829*

*Az állandó könyvvizsgálót határozott időre, legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint az alapító által történt megválasztásától a következő beszámolót elfogadó határozathozatalig terjedő időszak.*

*Az állandó könyvvizsgálóval a megbízási szerződést – az alapító által meghatározott feltételekkel és díjazás mellett – az ügyvezető a kijelölést vagy választást követő kilencven napon belül köti meg. Ha a szerződés megkötésére e határidőn belül nem kerül sor, az alapító köteles új könyvvizsgálót választani.*

*Ha a könyvvizsgáló cég, meg kell jelölnie azt a személyt, aki a könyvvizsgálatot személyében végzi.*

***13.3.*** *Az állandó könyvvizsgáló tevékenységét a hatályos jogszabályok alapján végzi.*

***13.4.*** *Az állandó könyvvizsgáló feladat- és hatáskörébe tartozik:*

* *a könyvvizsgálat szabályszerű elvégzése, és ez alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak, és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről;*
* *köteles megvizsgálni az alapító elé terjesztett minden lényeges üzleti jelentést, hogy az valós adatokat tartalmaz-e, illetve megfelel-e a jogszabályi előírásoknak,*
* *feladatai ellátása érdekében betekinthet a társaság könyveibe, irataiba, számviteli nyilvántartásaiba,, a vezető tisztségviselőktől, a Felügyelő Bizottság tagjaitól, illetve a társaság munkavállalóitól felvilágosítást kérhet,*
* *megvizsgálhatja a társaság fizetési számláját, pénztárát, értékpapír- és áruállományát, szerződéseit.*

***13.5.*** *Az állandó könyvvizsgáló a társaság ügyeiről szerzett értesüléseit üzleti titokként köteles megőrizni.*

***13.6.*** *Az állandó könyvvizsgálót az alapítói jogokat gyakorló testületnek a társaság beszámolóját tárgyaló ülésére meg kell hívni, és az ülésen az állandó könyvvizsgáló köteles részt venni, míg a Felügyelő Bizottság ülésén tanácskozási joggal részt vehet, a Felügyelő Bizottság felhívása esetén pedig köteles részt venni. A Felügyelő Bizottság köteles napirendre tűzni az állandó könyvvizsgáló által megtárgyalásra javasolt ügyeket.*

***13.7.*** *Ha az állandó könyvvizsgáló a társaság vagyonának olyan változását észleli, amely veszélyezteti a jogi személlyel szembeni követelések kielégítését, vagy ha olyan körülményt észlel, amely a vezető tisztségviselők vagy a Felügyelő Bizottság tagjainak e minőségükben kifejtett tevékenységéért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.*

***13.8.*** *Megszűnik a könyvvizsgálói megbízás:*

*- a társaság alapítója döntése alapján visszahívással,*

*- a könyvvizsgálóval kötött szerződésben szereplő időtartam lejártával,*

*- törvényben szabályozott kizáró ok beálltával, illetve a könyvvizsgáló részéről a szerződés felmondásával.*

***13.9.*** *A könyvvizsgáló felelősségére, a könyvvizsgálóra vonatkozó jogszabályokban, illetve a Polgári Törvénykönyvben meghatározott felelősségi szabályok az irányadók.”*

**A Képviselő-testület az egységes alapító okirat 14. A VEZETŐ TISZTSÉGVISELŐKRE, A FELÜGYELŐ BIZOTTSÁG TAGJAIRA ÉS A KÖNYVVIZSGÁLÓRA VONATKOZÓ KÖZÖS SZABÁLYOK pontja 14.2., 14.3., 14.4. és 14.5 alpontját az alábbiak szerint módosítja és egyidejűleg a korábbi megszövegezés hatályát veszti:**

*„****14.2.*** *A társaság alapításakor a vezető tisztségviselőket és a Felügyelő Bizottság tagjait, valamint a könyvvizsgálót az alapító az alapító okiratban jelöli ki. Ezt követően – ha a Ptk. kivételt nem tesz - a társaság vezető tisztségviselőit, Felügyelő Bizottságának tagjait és a könyvvizsgálót ugyancsak az alapító jelöli ki.”*

***„14.3.*** *A vezető tisztségviselők a társaság ügyvezetését az ilyen tisztséget betöltő személyektől általában elvárható gondossággal - és ha a Ptk. kivételt nem tesz -, a társaság érdekeinek elsődlegessége alapján kötelesek ellátni. A vezető tisztségviselő az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben.”*

*„****14.4.*** *Megszűnik a vezető tisztségviselői megbízás:*

*a) határozott idejű megbízatás estén a megbízás időtartamának lejártával,*

*b) megszüntető feltételhez kötött megbízatás esetén a feltétel bekövetkezésével;*

*c) visszahívással,*

*d) lemondással,*

*e) a vezető tisztségviselő halálával vagy jogutód nélküli megszűnésével;*

*f) a vezető tisztségviselő cselekvőképességének a tevékenysége ellátásához szükséges körben történő korlátozásával;*

*g) a vezető tisztségviselővel szembeni kizáró vagy összeférhetetlenségi ok bekövetkeztével.*

*A vezető tisztségviselő tisztségéről bármikor lemondhat, azonban ha a társaság működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.”*

*„****14.5.*** *A vezető tisztségviselőt e minőségében megillető jogokra és az őt terhelő kötelezettségekre a Ptk. megbízásra vonatkozó szabályait (társasági jogi jogviszony) vagy a munkaviszonyra irányadó szabályokat kell alkalmazni attól függően, hogy kijelölésekor az alapító miként rendelkezik."*

**A Képviselő-testület az egységes alapító okirat 15. ÖSSZEFÉRHETETLENSÉGI SZABÁLYOK pontját az alábbiak szerint módosítja és egyidejűleg a korábbi megszövegezés hatályát veszti:**

„**15.**

**ÖSSZEFÉRHETETLENSÉGI SZABÁLYOK**

***15.1.*** *Nem lehet a Felügyelő Bizottság elnöke vagy tagja, illetve könyvvizsgálója az a személy, aki:*

*a) a társaság vagy legfőbb szervének (alapítójának) elnöke vagy tagja,*

*b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,*

*c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve*

*d) a 15.1. a)-c) pontban meghatározott személyek hozzátartozója.*

***15.2.*** *A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,*

*a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,*

*b) amellyel szemben az állami adó- és vámhatóság jelentős összegű adóhiányt tárt fel,*

*c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,*

*d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.*

*Nem lehet a társaság vezető tisztségviselője az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

*A vezető tisztségviselő a nyilvánosan működő részvénytársaságban való részvényszerzés kivételével, nem szerezhet társasági részesedést és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, ahol vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.*

*Az ügyvezető és hozzátartozója (Ptk. 8:1. § (1) bekezdés 2. pont) – a mindennapi élet szokásos ügyletei kivételével – nem köthet a saját nevében vagy javára a társaság főtevékenységi körébe tartozó szerződéseket.*

***15.3.*** *A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.*

***15.4.*** *Nem lehet állandó könyvvizsgáló a társaság alapítója. Nem választható könyvvizsgálóvá a társaság vezető tisztségviselője és a Felügyelő Bizottság tagja, valamint ezek hozzátartozója [Ptk. 8:1. § (1) bekezdés 2. pontja], továbbá a társaság munkavállalója e jogviszonya fennállása idején, valamint annak megszűnésétől számított három évig.*

*Ha a könyvvizsgáló gazdálkodó szervezet, a személyi összeférhetetlenségi előírásokat a könyvvizsgálói tevékenységet végző személyen kívül a gazdálkodó szervezet valamennyi tagjára (részvényesére), vezető tisztségviselőjére és vezető állású munkavállalójára is alkalmazni kell.*

*A könyvvizsgáló nem nyújthat a társaság részére olyan szolgáltatást, és nem alakíthat ki olyan együttműködést az ügyvezetéssel, amely a könyvvizsgálói feladatának független és tárgyilagos ellátását veszélyezteti.*

*Külön törvény a könyvvizsgálóval szemben más összeférhetetlenségi szabályokat is megállapíthat.*

***15.5.*** *Külön törvény határozza meg a társaság könyvvizsgálója által végezhető kiegészítő tevékenységek körét, a szolgáltatásnyújtás feltételeit és korlátait.*

***15.6.*** *Az ügyvezető szerv határozathozatalában nem vehet részt az a személy, aki vagy akinek közeli hozzátartozója [Ptk. 8:1. § (1) bekezdés 1. pont],a határozat alapján*

*a) kötelezettség vagy felelősség alól mentesül, vagy*

*b) bármilyen más előnyben részesül, illetve a megkötendő jogügyletben egyébként érdekelt.*

*Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.*

***15.7.*** *A társaság a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az egyesület által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti.”*

**A Képviselő-testület az egységes alapító okirat 18. A TÁRSASÁG MEGSZŰNÉSE pontjának 18.1. és 18.4. alpontját az alábbiak szerint módosítja és egyidejűleg a korábbi megszövegezés hatályát veszti:**

*„****18.1.*** *A társaság a cégjegyzékből való törléssel szűnik meg.*

*Jogutód nélkül szűnik meg a társaság, ha*

*a) határozott időre jött létre és a meghatározott időtartam eltelt;*

*b) megszűnése meghatározott feltétel bekövetkezéséhez kötött és e feltétel bekövetkezett;*

*c) a tagok vagy alapítók kimondják megszűnését; vagy*

*d) az arra jogosult szerv megszünteti*

*feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli.*

*Jogutóddal szűnik meg a társaság társasági formaváltás, egyesülés és szétválás (a továbbiakban együtt: átalakulás) esetén.”*

*„****18.4.*** *Ha a társaság jogutód nélkül megszűnik az alapító részére - a tartozások kiegyenlítését követően - csak a megszűnéskori saját tőke összege adható ki, legfeljebb az alapító vagyoni hányadának teljesítéskori értéke erejéig. Az ezt meghaladó vagyont a cégbíróság az alapító okirat rendelkezései szerint fordítja közcélokra. Ilyen rendelkezés hiányában a megmaradt vagyont a megszűnő társaság közhasznú tevékenységével azonos vagy ahhoz hasonló közérdekű célra fordítja az alapító okirat 19. 5. rendelkezése szerint.”*

**A Képviselő-testület az egységes alapító okirat 19. EGYÉB RENDELKEZÉSEK pontjának 19.3., 19.4., 19.5. és 19.9. alpontját az alábbiak szerint módosítja és egyidejűleg a korábbi megszövegezés hatályát veszti:**

*„****19.3.*** *A társaság és annak tagja közötti szerződés érvényességéhez a szerződés közokiratba, vagy teljes bizonyító erejű magánokiratba foglalása szükséges.”*

*„****19.4.*** *A társaság köteles szabályzatot alkotni a társaság vezető tisztségviselői, felügyelőbizottsági tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni. A legfőbb szerv kizárólagos hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása.”*

*„****19.5.*** *A közhasznú szervezet megszűnése esetén a társaság vagyona - a hitelezők kielégítése után - a Budapest Főváros II. kerületi Önkormányzatot illeti meg azzal, hogy az alapító azt köteles a megszűnt társaság céljaihoz hasonló célra fordítani és erről a nyilvánosságot megfelelően tájékoztatni.”*

*„****19.9.*** *A jelen alapító okiratban nem szabályozott kérdésekben a Ptk., a Ctv., az Ectv., az Áht. és egyéb, a társaságra vonatkozó jogszabályok rendelkezéseit kell alkalmazni.”*

A Képviselő-testület felkéri a Polgármestert a szükséges intézkedések megtételére és egyben felhatalmazza, hogy a változásoknak megfelelő, változásokkal egységes szerkezetbe foglalt – hatályosított – szövegű alapító okiratát aláírja, és gondoskodjon a Társaság ügyvezetője útján a cégbejegyzésre irányuló eljárás megindításáról és a cégbejegyzési eljáráshoz szükséges iratok elkészíttetéséről.

**Felelős**: Polgármester

**Határidő**: 2014. május 15.

(19 képviselő van jelen, 18 igen, 1 tartózkodás)

**A 73-74/2014.(IV.29.) határozatok végrehajtása**: A Képviselő-testület döntése alapján megtörtént a Társaság közhasznúsági nyilvántartásba vétele.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat
76/2014.(IV.29.) képviselő-testületi határozata

A Képviselő-testület

úgy dönt, hogy a Fény Utcai Piac Beruházó, Szervező és Üzemeltető Kft. 2013. évi egyszerűsített éves Beszámolóját 1.012.271 eFt saját tőkével, 74.361 eFt adózás előtti eredménnyel, 26.842 eFt mérleg szerinti eredménnyel és 1.164.365 eFt egyező eszköz és forrás oldali mérleg főösszeggel elfogadja.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2014. május 15.

(19 képviselő van jelen, 19 igen, egyhangú)

**Végrehajtás**: A Beszámolót 2014. május 31. napján az ügyvezető benyújtotta a Céginformációs Szolgálat részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
77/2014.(IV.29.) képviselő-testületi határozata

A Képviselő-testület

úgy dönt, hogy a Fény Utcai Piac Beruházó, Szervező és Üzemeltető Kft. 2014. évi Üzleti tervét elfogadja.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2014. május 15.

(19 képviselő van jelen, 19 igen, egyhangú)

**Végrehajtás**: A 2014. évi Üzleti terv elfogadásáról az ügyvezetőt határidőben tájékoztattuk.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
78/2014.(IV.29.) képviselő-testületi határozata

A Képviselő-testület

úgy dönt, hogy a II. Kerületi Kulturális Közhasznú Nonprofit Kft.(1022 Budapest, Marczibányi tér 5/a.) – jelen határozat mellékletét képező – 2013. évi Beszámolóját -7 660 eFt saját tőkével, -11 733 eFt adózás előtti eredménnyel,

-12 389 eFt mérleg szerinti eredménnyel és 2 276 042 eFt egyező eszköz és forrás oldali mérleg főösszeggel elfogadja és felhatalmazza Dolhai István ügyvezetőt, hogy határidőben – 2014. május 31-ig – intézkedjen az éves beszámoló céginformációs szolgálat részére történő megküldése iránt.

A Képviselő-testület felkéri a Polgármestert az ügyvezető értesítésére.

**Felelős:** Polgármester

**Határidő**: 2014. május 15.

(19 képviselő van jelen, 19 igen, egyhangú)

Budapest Főváros II. ker. Önkormányzat
79/2014.(IV.29.) képviselő-testületi határozata

A Képviselő-testület

úgy dönt, hogy a II. Kerületi Kulturális Nonprofit Kft. (1022 Budapest, Marczibányi tér 5/a.) - jelen határozat mellékletét képező - közhasznú beszámolóját elfogadja.

A Képviselő-testület felkéri a Polgármestert az ügyvezető értesítésére.

**Felelős:** Polgármester

**Határidő**: 2014. május 15.

(19 képviselő van jelen, 19 igen, egyhangú)

Budapest Főváros II. ker. Önkormányzat
80/2014.(IV.29.) képviselő-testületi határozata

A Képviselő-testület

úgy dönt, hogy a II. Kerületi Kulturális Közhasznú Nonprofit Kft. – jelen határozat mellékletét képező – 2014. évi üzleti tervét elfogadja.

Felkéri a Polgármestert a szükséges intézkedések megtételére.

**Felelős:** polgármester

**Határidő:** azonnal

(19 képviselő van jelen, 19 igen, egyhangú)

**A 78-80/2014.(IV.29.) határozatok végrehajtása**: Az ügyvezetőt a beszámoló és az üzleti terv elfogadásáról tájékoztattuk. Az ügyvezető határidőben gondoskodott az éves beszámoló céginformációs szolgálat részére történő megküldése iránt.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
82/2014.(IV.29.) képviselő-testületi határozata

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság alapítójaként – megismerve a könyvvizsgáló véleményét, valamint a Társaság felügyelőbizottságának javaslatával egyetértve – úgy dönt, hogy a II. Kerületi Városfejlesztő és Beruházás-szervező Zártkörűen Működő Részvénytársaság – a határozat mellékletei szerinti – 2013. évi éves beszámolóját, illetve üzleti jelentését 605.108 eFt saját tőkével, 1.315 eFt adózás előtti eredménnyel, 1.005 eFt mérleg szerinti eredménnyel és 622.279 eFt egyező eszköz és forrás oldali mérleg főösszeggel elfogadja.

A Képviselő-testület felkéri a Polgármestert a vezérigazgató értesítésére.

**Felelős:** Polgármester

**Határidő:** 2014. május 9.

(19 képviselő van jelen, 19 igen, egyhangú)

**Végrehajtás**: A II. Kerületi Városfejlesztő és Beruházás-szervező Zrt. 2013. évi éves beszámolója 2014. június 2-án közzétételre került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
83/2014.(IV.29.) képviselő-testületi határozata

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság alapítójaként úgy dönt, hogy a II. Kerületi Városfejlesztő és Beruházás-szervező Zártkörűen Működő Részvénytársaság vezető tisztségviselőjének előző üzleti évben végzett munkáját értékelve megállapítja, hogy a vezérigazgató 2013. évben munkáját a gazdasági társaság érdekeinek elsődlegességét szem előtt tartva végezte, ezért részére a Gt. 30. § (5) bekezdésében (Ptk. 3:117.§ (1) bekezdés) foglalt felmentvényt megadja.

A Képviselő-testület felkéri a Polgármestert a vezérigazgató értesítésére.

**Felelős:** Polgármester

**Határidő**: 2014. május 9.

(19 képviselő van jelen, 19 igen, egyhangú)

**Végrehajtás**: A Képviselő-testület döntéséről értesítettük a Társaság vezérigazgatóját.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
84/2014.(IV.29.) képviselő-testületi határozata

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság alapítójaként úgy dönt, hogy a II. Kerületi Városfejlesztő és Beruházás-szervező Zárkörűen Működő Részvénytársaság 2013. évi gazdálkodása alapján elért 1.005 eFt mérleg szerinti nyereség eredménytartalékba kerüljön.

A Képviselő-testület felkéri a Polgármestert a vezérigazgató értesítésére.

**Felelős:** Polgármester

**Határidő**: 2014. május 9.

(19 képviselő van jelen, 19 igen, egyhangú)

**Végrehajtás**: A Képviselő-testület döntéséről értesítettük a Társaság vezérigazgatóját.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
85/2014.(IV.29.) képviselő-testületi határozata

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság alapítójaként úgy dönt, hogy a 2013. évi adózás előtti eredményt csökkentő és növelő tételek következtében keletkezett 5.080 eFt negatív adóalapot a Társasági és osztalékadóról szóló 1996. LXXXI. tv. 17. § (1) bekezdése alapján II. Kerületi Városfejlesztő és Beruházás-szervező Zárkörűen Működő Részvénytársaság határolja el, és a II. Kerületi Városfejlesztő és Beruházás-szervező Zárkörűen Működő Részvénytársaság következő adóévekben keletkező adózás előtti eredményének csökkentésére vegye majd figyelembe.

A Képviselő-testület felkéri a Polgármestert a vezérigazgató értesítésére.

**Felelős:** Polgármester

**Határidő**: 2014. május 9.

(19 képviselő van jelen, 19 igen, egyhangú)

**Végrehajtás**: A Képviselő-testület döntéséről értesítettük a Társaság vezérigazgatóját.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
86/2014.(IV.29.) képviselő-testületi határozata

A Képviselő-testület

úgy dönt, hogy a 2013. évi CLXXVII. törvény 12. § (1) bekezdése alapján a Budapest Főváros II. Kerületi Önkormányzat 100 %-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) elhatározza a Polgári Törvénykönyvről szóló 2013. évi V. törvény rendelkezéseivel összhangban álló továbbműködését.

**Felelős:** Polgármester

**Határidő:** 15 nap

(19 képviselő van jelen, 19 igen, egyhangú)

Budapest Főváros II. ker. Önkormányzat
87/2014.(IV.29.) képviselő-testületi határozata

A Képviselő-testület

úgy dönt, hogy 2014. május 1-től 2019. május 1-ig a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) vezérigazgatójának dr. Tas Krisztián (anyja neve: Csipes Kornélia, születési ideje: 1972. december 7.) ) 1024 Budapest, Margit krt. 5/a. 1. em. 4. sz. alatti lakost nevezi ki.

**Felelős:** Polgármester

**Határidő:** 15 nap

(19 képviselő van jelen, 19 igen, egyhangú)

Budapest Főváros II. ker. Önkormányzat
88/2014.(IV.29.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) központi ügyintézésének helye: 1025 Budapest, Felső Zöldmáli u. 128-130.

**Felelős:** Polgármester

**Határidő:** 15 nap

(19 képviselő van jelen, 19 igen, egyhangú)

Budapest Főváros II. ker. Önkormányzat
89/2014.(IV.29.) képviselő-testületi határozata

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41) jelen határozat mellékletét képező létesítő okirat módosítását elfogadja; felkéri a Polgármestert a szükséges intézkedések megtételére és egyben felhatalmazza, hogy a változásoknak megfelelő, változásokkal egységes szerkezetbe foglalt – hatályosított – szövegű alapszabályát aláírja, és gondoskodjon a cégbejegyzésre irányuló eljárás megindításáról és a cégbejegyzési eljáráshoz szükséges iratok elkészíttetéséről.

**Felelős:** Polgármester

**Határidő:** 15 nap

(19 képviselő van jelen, 19 igen, egyhangú)

**A 86-89/2014. (IV.29.) határozatok végrehajtása**: A Fővárosi Törvényszék Cégbírósága a Társaság 2014. május 1. napján hatályba lépett alapító okirat módosítását 2014. május 29. napján a cégjegyzékbe bejegyezte.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat
91/2014.(IV.29.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat által alapított Budapest II. kerületi Közbiztonsági Alapítvány (székhelye: 1024 Budapest, Mechwart liget 1.) alapító okiratának egységes szerkezetben kiemelt módosításai jóváhagyásával elfogadja a jelen határozat mellékletét képező egységes szerkezetű alapító okiratot és felhatalmazza a Polgármestert annak aláírására.

Felkéri továbbá a Polgármestert, hogy a Budapest II. kerületi Közbiztonsági Alapítványt képviselő kuratóriumi tagokat értesítse a döntésről annak érdekében, hogy a szükséges intézkedéseket megtegyék.

**Felelős:** Polgármester

**Határidő:** 2014. május 6.

(19 képviselő van jelen, 19 igen, egyhangú)

**Végrehajtás**: Az egységes szerkezetű alapító okirat aláírása megtörtént, melyet további intézkedés céljából az alapítvány képviseletében 2014. április 30-án átvettek a határozatból készült hiteles kivonattal együtt.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
92/2014.(IV.29.) képviselő-testületi határozata**

A Képviselő-testület

úgy dönt, hogy a Magyar Telekom Nyrt. Széna tér 2 nevű, a 1027 Budapest, Margit krt. 64/B. szám alá áthelyezni tervezett bázisállomása az ideiglenes jellegű, a létesítési engedély jogerőre emelkedésétől számított legfeljebb 24 hónapra való áthelyezése ellen kifogást nem emel, az áthelyezést tudomásul veszi.

Felkéri a polgármestert a szükséges intézkedések megtételére

**Felelős**: Polgármester

**Határidő**: azonnal

(19 képviselő van jelen, 19 igen, egyhangú)

**Végrehajtás**: A Magyar Telekom Nyrt-t tájékoztattuk a döntésről.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
95/2014.(IV.29.) képviselő-testületi határozata**

A Képviselő-testület

a kerületi intézmények átszervezésével kapcsolatban az alábbi véleményt alakította ki:

„ Máriaremete-Hidegkút Ökumenikus Általános Iskola

1028 Budapest Községház utca 10.

Remetekertvárosi Általános Iskola

1028 Budapest Máriaremetei út 71.

Budapest II. Kerületi Szabó Lőrinc Kéttannyelvű Általános Iskola és Gimnázium

1026 Budapest Pasaréti út 191-193.

Törökvész Úti Általános Iskola

1025 Budapest Törökvész út 67-69.

Újlaki Általános Iskola

1023 Budapest Ürömi utca 64.

Budapesti II. Kerületi Rákóczi Ferenc Gimnázium

1024 Budapest Keleti Károly utca 37.

Budapest II. Kerületi Móricz Zsigmond Gimnázium

1025 Budapest Törökvész út 48-54.

szakmai alapdokumentumának módosítását indokoltnak tartja és javasolja.

A Remetekertvárosi Általános Iskola feladatának bővítése ellen (autizmus spektrum zavarral küzdő sajátos nevelési igényű gyermekek integrált nevelése-oktatása) – működtetői többletforrás igénye nélkül – nem emel kifogást.”

Felkéri a Polgármestert, hogy a működtetői véleményt a Klebelsberg Intézményfenntartó Központhoz juttassa el.

**Felelős**: polgármester

**Határidő**: 2014. május 15.

(19 képviselő van jelen, 19 igen, egyhangú)

**Végrehajtás**: A működtetői véleményről szóló Képviselő-testületi határozat hiteles kivonatát megküldtük a II. ker. Tankerületi igazgató részére.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
96/2014.(IV.29.) képviselő-testületi határozata**

A Képviselő-testület

úgy dönt, hogy a Budapest Főváros II. kerületében működő szavazatszámláló bizottságok kieső tagjai helyébe a jelen határozat melléklete szerinti új tagokat és póttagokat megválasztja.

**Felelős**: a Választási Iroda vezetője

**Határidő:** azonnal

(19 képviselő van jelen, 19 igen, egyhangú)

***A 96/2014.(IV.29.). sz. képviselő-testületi határozat melléklete***

**Tagok:**

5. szavazókör:

Balogh Hedvig Veronika 1025 Budapest

19. szavazókör:

Cserpák Gyuláné 1025 Budapest

30. szavazókör:

Koltai Ágnes 1021 Budapest

33. szavazókör:

Nagygyörgy Andrásné 1024 Budapest

34. szavazókör:

Szabó Máté Csaba 1029 Budapest

42. szavazókör:

Luketics Barbara 1028 Budapest

58. szavazókör:

Deák Attila 1024 Budapest

65. szavazókör:

Zsolnainé Gátfalvi Judit Klára 1024 Budapest

**Póttagok:**

Kövendi – Jákó Anna 1025 Budapest

Melli Krisztina 1026 Budapest

Batta Tamás Józsefné 1028 Budapest

Kovács Károly Endre 1028 Budapest

Kovácsné Lengyel Gabriella 1028 Budapest

Fekete Tibor 1029 Budapest

Fekete Tiborné 1029 Budapest

Matusz Istvánné 1024 Budapest

Kovács Ilona 1027 Budapest

Koenig Zsófia 1027 Budapest

Oravecz Sándorné 1022 Budapest

**Végrehajtás**: A Képviselő-testület határozatában foglaltaknak megfelelően, a Budapest II. kerületében működő szavazatszámláló bizottságok kieső tagjai helyébe megválasztott személyek, a megbízatásuknak megfelelően - az Európai Parlament tagjainak 2014. május 25-én megtartott választásán -, a feladataikat maradéktalanul teljesítették.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
97/2014.(IV.29.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 1. mellékletében meghatározott 12-es számú felnőtteket ellátó háziorvosi körzet ellátására Nagy Edit Orvosi Korlátolt Felelősségű Társaság (székhelye: 1023 Budapest, Darázs utca 1. 4. em. 4., telephelye: 1023 Budapest, Komjádi Béla utca 3., adószám: 11722498-1-41, cégjegyzékszám.: 01-09-931682, képviseletében eljár: Dr. Pintérné Dr. Nagy Edit Ildikó ügyvezető) a 2014. július 2. napjától 2019. július 1. napjáig tartó határozott időtartamra a határozat mellékletében szereplő egészségügyi feladat-ellátási szerződést megköti.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2014. május 31.

(19 képviselő van jelen, 19 igen, egyhangú)

**Végrehajtás**: Dr. Nagy Edit háziorvos az egészségügyi feladat-ellátási szerződést aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
98/2014.(IV.29.) képviselő-testületi határozata**

A Képviselő-testület

dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 1. mellékletében meghatározott 14-es számú felnőtteket ellátó háziorvosi körzet ellátására a SANAMED-B Egészségügyi Szolgáltató Betéti Társaság (székhelye: 1028 Budapest, Szilágyi Erzsébet u. 13., telephelye: 1023 Budapest, Komjádi Béla utca 3., adószám: 21969441-1-41, cégjegyzékszám 01-06-765368, képviseletében eljár: Gérczei Lászlóné Dr. Békési Mária üzletvezetésre jogosult tag) a 2014. július 2. napjától 2019. július 1. napjáig tartó határozott időtartamra a határozat mellékletében szereplő egészségügyi feladat-ellátási szerződést megköti.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő:** 2014. május 31.

(19 képviselő van jelen, 19 igen, egyhangú)

**Végrehajtás**: dr. Békési Mária háziorvos az egészségügyi feladat-ellátási szerződést 2014. május 29-én aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
102/2014.(IV.29.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy a jelen határozat mellékletét képező Együttműködési megállapodást megköti, egyúttal felhatalmazza a polgármestert az Együttműködési megállapodás aláírására.

**Felelős:** polgármester

**Határidő:** 30 nap

(19 képviselő van jelen, 19 igen, egyhangú)

*határozat melléklete*

**Együttműködési megállapodás**

Amely létrejött egyrészről a **Nemzeti Sportközpontok** ( székhely: 1146 Budapest, Istvánmezei út 3-5.; adószám: 15598158-2-42; képviselő: Vígh László mb. főigazgató, mint Vagyonkezelő ),

másrészről a **Budapesti II. Kerületi Önkormányzat** ( székhely: 1024 Budapest, Mechwart liget 1.; képviselő: dr. Láng Zsolt polgármester; mint Tulajdonos )

valamint a **Magyar Asztalitenisz Szövetség** ( székhely: 1146 Budapest, Istvánmezei út 1-3.; hat. száma: 60117 / 2001 . 15; megyei nyilv. szám: 1 / 2013; képviselő: Nátrán Roland; mint: Bérlő )

a továbbiakban együttesen, mint Felek között, az alulírott napon az alábbi tartalommal:

**I. Elvi alapvetés**

Felek kinyilvánítják, hogy jelen megállapodást az értékazonosság, és az egymás iránt érzett kölcsönös bizalom jegyében kötik.

Felek jelen megállapodás tárgyát illetően kifejezik együttműködési szándékukat, melynek keretében a közös célok érdekében végzett tevékenységüket összehangolják, egymás munkáját kölcsönösen segítik.

Felek deklarálják továbbá, hogy céljaik megvalósítása érdekében egymással bármikor készek a konstruktív egyeztetésre.

**II. Az együttműködés tartalma**

Felek rögzítik, hogy a Budapest II. Kerület belterület 12722/2 hrsz.-ú, természetben a 1022 Budapest, Marczibányi tér 16. sz. alatti ingatlan 4127/18284 tulajdoni hányadú tulajdonosa a Magyar Állam ( a továbbiakban: Ingatlan ), 2562/18284 tulajdoni hányadú tulajdonosa a MATCH-POINT TENISZ CLUB Szolgáltató Kft., 11595/18284 tulajdoni hányadú tulajdonosa a Budapesti II. Kerületi Önkormányzat. Felek rögzítik továbbá, hogy az Ingatlan vagyonkezelője a Nemzeti Sportközpontok, bérlője a Magyar Asztalitenisz Szövetség.

1. A Felek rögzítik, hogy a Nemzeti Sportközpontok az Ingatlan fejlesztésére KMOP-3.3.3-13-2013-0061 számon „Ormai Asztalitenisz Centrum intézményére napelemes rendszer telepítése” elnevezéssel pályázatot nyújtott be, melynek keretében a benyújtott fejlesztési koncepció szerint a pályázat alapján támogatásban részesülhet.
2. Vagyonkezelő tájékoztatja a II. ker. Önkormányzatot és Magyar Asztalitenisz Szövetséget a pályázat ( projekt ) megvalósulásáról, a kérésükre annak bármely megvalósulási szakaszában felvilágosítást nyújt.
3. A Felek kijelentik, hogy a projekt megvalósítása során rendszeresen információt cserélnek egymással az esetleges tapasztalatokról, továbbá kijelentik, hogy a projektben a legjobb tudásuknak megfelelően működnek közre.

Az együttműködés keretében a *II. kerületi Önkormányzat* vállalja:

1. Támogatja a Nemzeti Sportközpontok hivatkozott számú pályázat keretében elérendő törekvéseit, a pályázat elnyeréséhez, és sikeres kimeneteléhez a Vagyonkezelő számára minden elvi segítséget megadnak.
2. Vállalja, hogy a hivatkozott számú pályázat megvalósulásához - tulajdonosi hozzájárulási nyilatkozat aláírásával - hozzájárulását adja.
3. Együttműködik a Felekkel a 2014. és 2020-as időszakban megnyíló EU-s támogatások lehívásában.

Az együttműködés keretében a *Magyar Asztalitenisz Szövetség*:

1. Mint az ingatlan bérlője vállalja, hogy a Vagyonkezelővel kötött megállapodás alapján biztosítja a létesítmény rendezett működését – beleértve az ingatlanhoz kapcsolódó parkoló használatát is - és az alap céloknak megfelelően az ingatlant elsősorban a válogatott keretek felkészülése érdekében működteteti.

2. Vállaja, hogy a szabad kapacitások terhére a II. kerület lakossága számára, szabadidejükben az aktív sportolást választók érdekében az asztalitenisz sporthoz kapcsolódó szolgáltatásokat biztosít.

3. A II. kerülettel és a Nemzeti Sportközpontokkal együttműködve elkészíti az Asztalitenisz Akadémiai koncepcióját.

Az együttműködés keretében a *Nemzeti Sportközpontok* vállalja:

1. Mind a II. kerületi Önkormányzattal, mind a Magyar Asztalitenisz Szövetséggel együttműködik és egyeztet az ingatlan fejlesztésével, a beruházások tervezésével, megvalósításával kapcsolatosan.

2. A kiemelt sportágak fejlesztésével kapcsolatosan az NSK mint vagyonkezelő, a Magyar Asztalitenisz Szövetség által megadott szakmai tartalom alapján a beruházásokat előkészíti és lebonyolítja.

Ezen megállapodás kifejezi a Felek azon szándékát is, hogy a II/1. pontban hivatkozott projekt lezárását követően a jövőben is együttműködnek és az addig elért eredmények további folyamatos fenntartását saját eszközeikkel is biztosítják.

Az Ingatlannal kapcsolatos egyéb, a jövőben megvalósuló fejlesztések, beruházások tervezése, valamint megvalósulása során együttműködnek, információt cserélnek, és egyeztetnek jelen megállapodásban foglalt alapelveknek megfelelően a céljaik összehangolása érdekében.

**III. Záró rendelkezések**

Felek a teljes egyértelműség kedvéért rögzítik, hogy részükről jelen megállapodás nem jár konkrét pénzügyi kötelezettségvállalással, a megállapodás az általános elvi együttműködés kereteit rögzíti.

A Felek a fenti megállapodást elolvasták, tudomásul vették, és mint akaratukkal mindenben megegyezőt jóváhagyólag aláírják.

Budapest, 2014. május ……

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| Nátrán Roland | Dr. Láng Zsolt | Vígh László |
| Elnök | Polgármester | Mb. Főigazgató |
| Bérlő | Tulajdonos | Vagyonkezelő |

**Végrehajtás:** a megállapodás 2014. május 5. napján aláírásra került

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
103/2014.(IV.29.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy a Magyarok Nagyasszonya Ferences Rendtartománnyal (1024 Budapest, Margit krt. 23.) a többször módosított, K-963/2007. számú ellátási szerződését a határozat melléklete szerinti tartalommal, egyező akaratnyilvánítással módosítja.

Felkéri a Polgármestert a szükséges intézkedések megtételére.

**Felelős:** Polgármester

**Határidő**: 2014. július 15.

(19 képviselő van jelen, 19 igen, egyhangú)

*1. határozati javaslat melléklete*

**ELLÁTÁSI SZERZŐDÉS MÓDOSÍTÁSA**

 amely létrejött a **Budapest Főváros II. Kerületi Önkormányzat** (székhelye: 1024 Budapest, Mechwart liget 1., adószáma: 15735650-2-41, képviseli: Dr. Láng Zsolt polgármester, a továbbiakban: **Megbízó**)

másfelől a **Magyarok Nagyasszonya** **Ferences Rendtartomány** (székhelye: 1024 Budapest, Margit körút 23., képviseli: Magyar Gergely tartományfőnök, nyilvántartásba vétele: 7.Pk.60754/1995/7. sz. végzés, 95. sorszám alatt, adószáma: 19001009-2-41, a továbbiakban: **Megbízott)**

a továbbiakban együttesen: **Felek** között az alulírott helyen és időben, az alábbi feltételekkel:

1. Felek rögzítik, hogy a 2007. április 1-jei hatállyal megkötött és 2008. május 20. napján, 2010. április 14. napján, 2011. április 13. napján, 2012. április 24. napján, valamint 2013. április 30. napján módosított K-963/2007. nyilvántartási számú ellátási szerződést 2014. április 1-jétől egyező akaratnyilvánítással az alábbiak szerint módosítják.
2. Az 1. pontban hivatkozott szerződés 3.3. pontja, valamint a 6.2. pontja az alábbiak szerint módosul:

*„3.3. A megállapodás tartalmazza az ellátás várható időtartamát, a szolgáltatás formáját és módját, a személyi térítési díj megállapítására, fizetésére vonatkozó szabályokat, illetve az ellátás kezdetének időpontját és a megszüntetésének lehetséges módját, valamint az* *igénybevevő természetes személyazonosító adatait.”*

*„6.2. A Megbízott részére a 2014. április 1-jétől 2015. március 31-ig megállapított támogatás összege a tényleges ellátottak és gondozási órák száma alapján:*

***házi segítségnyújtás: 2000 Ft/óra,***

 ***idősek nappali ellátása: 23 965 Ft/fő/hó,***

 ***étkeztetés: 210 Ft/ fő/nap/.”***

Felek egybehangzóan kijelentik, hogy az 1.) pontban jelölt szerződésnek a fenti módosításokkal nem érintett részei változatlan tartalommal hatályban maradnak.

**Budapest, 2014. ……**

**……………………… ………………………………….**

 **Budapest Főváros Magyarok Nagyasszonya**

**II. Kerületi Önkormányzat Ferences Rendtartomány**

**Dr. Láng Zsolt Magyar Gergely**

 **Polgármester Tartományfőnök**

**Végrehajtás**: A szerződés 2014. május 19. napján aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
104/2014.(IV.29.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy a Magyarok Nagyasszonya Ferences Rendtartománnyal (1024 Budapest, Margit krt. 23.) kötött és többször módosított ellátási szerződést a határozat melléklete szerinti tartalommal egységes szerkezetben elfogadja.

Felkéri a Polgármestert a szükséges intézkedések megtételére.

**Felelős:** Polgármester

**Határidő**: 2014. július 15.

(19 képviselő van jelen, 19 igen, egyhangú)

**Végrehajtás**: A szerződés 2014. május 19. napján aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****106/2014.(IV.29.) képviselő-testületi határozata**

A Képviselő-testület

úgy dönt, hogy a Budapest Főváros VIII.. Kerület Józsefváros Önkormányzattal 2014. június 1-jétől megkötésre kerülő, gyermekek átmeneti ellátása szerződéshez 2014. évben 1 000 000 Ft-ot az Önkormányzat 2014. évi költségvetéséről szóló 3/2014.(II.21.) rendelet 4 sz. tábla, Kötelező feladatok A/8. sor Szociális és gyermekjóléti szolgáltatások és ellátások 7. oszlopából a 4 sz. tábla, Kötelező feladatok A/8. sor Szociális és gyermekjóléti szolgáltatások és ellátások 6. oszlopába átcsoportosít.

Felkéri a Polgármestert a szükséges intézkedések megtételére

**Felelős:** Polgármester

**Határidő**: - pénzeszköz átcsoportosítás: 2014. május 31.

 - költségvetési rendelet módosítása: 2014. december 31.

(19 képviselő van jelen, 19 igen, egyhangú)

**Végrehajtás:** A szerződés szerinti 1 millió forint pénzeszköz átcsoportosítása 2014.05.30. napján megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
111/2014.(IV.29.) képviselő-testületi határozata**

A Képviselő-testület

**Badiny Antalné**, **1024 Budapest II. ker., Keleti Károly utca 15/C.2.5.** szám alatti lakos közgyógyellátásra való jogosultság megállapítása iránti kérelmét elutasító - 2014. március 24. napján kelt, IX-2025-1/2014. ügyiratszámú - határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2014. május 31.

(19 képviselő van jelen, 19 igen, egyhangú)

**Végrehajtás**: Badiny Antalnét 2014. május 21. napján küldött levélben tájékoztattuk a Képviselő-testület döntéséről.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
113/2014.(IV.29.) képviselő-testületi határozata**

A Képviselő-testület

a REKLÁMTÉR Szolgáltató Kft. mint bejelentő 1021 Budapest, II. kerület Margit krt. 8. (hrsz.: 13511) alatti ingatlannal kapcsolatos reklámelhelyezés ügyében 2014. február 05-én kelt, XXIV-90/2014 tiltó határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2014. április 30.

(19 képviselő van jelen, 19 igen, egyhangú)

**Végrehajtás**: A Képviselő-testület határozatát 2014. május 08-án megküldtük a Bejelentő – Reklámtér Szolgáltató Kft. 1063 Budapest, Szinyei Merse Pál utca 21. I/5. – részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
126/2014.(V.22.) képviselő-testületi határozata

A Képviselő-testület

úgy dönt, hogy a Fény Utcai Piac Beruházó, Szervező és Üzemeltető Korlátolt Felelősségű Társaság könyvvizsgálói feladatainak ellátásával a Béta-Audit Könyvvizsgáló, Pénzügyi és Üzleti Tanácsadó Korlátolt Felelősségű Társaságot (1035 Budapest, Miklós tér 2.; cg.szám: 01-09-463393) bízza meg 2014. június 1. napjától kezdődően 2016. május 31. napjáig tartó határozott időre, 140.450 Ft + Áfa megbízási díj ellenében. A Béta-Audit Könyvvizsgáló, Pénzügyi és Üzleti Tanácsadó Korlátolt Felelősségű Társaság könyvvizsgálatért felelős munkatársa: dr. Benedek József bejegyzett könyvvizsgáló (MKVK tagszáma: 004709).

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2014. május 31.

(20 képviselő van jelen, 20 igen, egyhangú)

**Végrehajtás**: A könyvvizsgálói megbízatás meghosszabbításával kapcsolatosan az Alapító Okirat módosítását 2014. június 2. napján a Cégbíróság részére benyújtotta az ügyvezető.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
131/2014.(V.22.) képviselő-testületi határozata

A Képviselő-testület

úgy dönt, hogy a Regnum Marianum Katolikus Közösség Egyesülettel - a határozat melléklete szerinti tartalommal – együttműködési megállapodást köt a TÁMOP-5.5.1.-11/1 jelű „A családi közösségi kezdeményezések és programok megerősítése” című pályázaton a „Kopogtatok otthonotok ajtaján - Családi integrált szolgáltatások fejlesztése a budai kerületekben” nevet viselő projektben meghatározottak végrehajtásának támogatása és az elért eredmények hasznosítása érdekében.

Felhatalmazza a Polgármester az együttműködési megállapodást aláírására.

**Felelős**: polgármester

**Határidő:** 2014. május 30.

(21 képviselő van jelen, 21 igen, egyhangú)

**Végrehajtás**: Az együttműködési megállapodást a két fél részéről aláírásra került 2014. június 5. napján.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
136/2014.(V.22.) képviselő-testületi határozata

A Képviselő-testület

felkéri a Polgármestert, hogy a Völgy Utcai Óvoda vezetői teendőinek ellátására a pályázatot írja ki.

**Felelős:** polgármester

**Határidő:** 2014. június 1.

(20 képviselő van jelen, 20 igen, egyhangú)

**Végrehajtás**: A Völgy Utcai Ökumenikus Óvoda vezetői teendőinek ellátására kiírt pályázat 2014. június 1-jén megjelent a közigállás.hu honlapon.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
145/2014.(V.22.) képviselő-testületi határozata

A Képviselő-testület Szesztay László, mint bejelentő 1028 Budapest, II. kerület Kőrózsa utca 21. (hrsz.: 52145) alatti ingatlannal kapcsolatos rendeltetési egységek számának megváltoztatása ügyében 2014. március 6-án kelt, XXIV-146/2014. tiltó határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2014. május 26.

(20 képviselő van jelen, 20 igen, egyhangú)

**Végrehajtás**: A helybenhagyó határozatot 2014. május 27-én megküldtük a Bejelentő – Szesztay László 8440 Herend, Vadvirág utca 56.) – részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
146/2014.(V.22.) képviselő-testületi határozata

A Képviselő-testület

a Nádas Gábor és Komár Klaudia mint bejelentők a 1028 Budapest, II. kerület Gazda utca 13. Fszt. (hrsz.: 54218/5) alatti ingatlannal kapcsolatos 3 db VELUX tetőablak elhelyezése ügyében 2014. március 28-án kelt, XXIV-196/2014. tiltó határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2014. május 26.

(20 képviselő van jelen, 20 igen, egyhangú)

**Végrehajtás**: A helybenhagyó határozatot 2014. május 27-én megküldtük a Bejelentők – Nádas Gábor és Komár Klaudia 1028 Budapest, Gazda utca 13.) – részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
147/2014.(V.22.) képviselő-testületi határozata

A Képviselő-testület

a Saint-Gobain Zrt. mint bejelentő a 1028 Budapest, II. kerület Honvéd utca 2. (hrsz.: 53447) alatti ingatlannal kapcsolatos rendeltetési egységek számának megváltoztatása ügyében 2014. április 02-án kelt, XXIV-205/2014. tiltó határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2014. május 26.

(20 képviselő van jelen, 20 igen, egyhangú)

**Végrehajtás**: A helybenhagyó határozatot 2014. május 27-én megküldtük a Bejelentő – Saint Gobain Zrt. 1107 Budapest, Ceglédi út 1-3. – részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
148/2014.(V.22.) képviselő-testületi határozata

A Képviselő-testület

– a nemzeti köznevelésről szóló 2011. évi CXC. törvény 83.§ (4) bekezdés h.)pontja alapján - a Fillér Utcai Általános Iskola, a Törökvész Úti Általános Iskola és a Móricz Zsigmond Gimnázium vezetői pályázatával kapcsolatban - a benyújtott dokumentumok és a pályázók személyes meghallgatása alapján - az alábbi véleményt alakította ki:

„A Fillér Utcai Általános Iskola vezetői teendőinek ellátására Kerekes Zsolt öt tanévre szóló megbízását támogatja.

A Móricz Zsigmond Gimnázium vezetői teendőinek ellátására dr. Farkas Barnabásné öt tanévre szóló megbízását támogatja.

A Törökvész Úti Általános Iskola vezetői teendőinek ellátására Tuka Lászlóné és dr. Szabó Marianne megbízását nem javasolja.

Javasolja a fenntartónak, hogy a Törökvész Úti Általános Iskola vezetői állására kiírt pályázatot nyilvánítsa eredménytelennek, a vezetői állás betöltésére a pályázatot hirdesse meg.”

Felkéri a Polgármestert, hogy a működtetői véleményt a Klebelsberg Intézményfenntartó Központhoz juttassa el.

**Felelős**:polgármester

**Határidő:** 2014. május 26.

(20 képviselő van jelen, 20 igen, egyhangú)

**Végrehajtás**: A működtetői véleményről szóló testületi határozat hiteles kivonatát megküldtük a II. ker. Tankerületi igazgató részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
153/2014.(V.22.) képviselő-testületi határozata

A Képviselő-testület

úgy dönt, hogy a Virág Árok Óvoda (Bp.II., Virág árok 8.) vezetői pályázatát eredménytelennek nyilvánítja.

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

Budapest Főváros II. ker. Önkormányzat
154/2014.(V.22.) képviselő-testületi határozata

A Képviselő-testület

felkéri a Polgármester, hogy a Virág Árok Óvoda (Bp. II., Virág árok 8.) vezetői állásának betöltésére a pályázatot írja ki oly módon, hogy a Testület a Virág Árok Óvoda vezetői teendőinek 2014. szeptember 1-jétől történő ellátásáról – a pályázat lezárásaként – az augusztusi ülésén tárgyalhasson.

**Felelős:** Polgármester

**Határidő:** 2014. május 30.

(20 képviselő van jelen, 20 igen, egyhangú)

**A 153-154/2014.(V.22.) határozatok végrehajtása**: A Virág Árok 8.sz. Óvoda vezetői teendőinek ellátására kiírt pályázat 2014. június 1-jén megjelent a kozigallas.gov.hu honlapon.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
155/2014.(V.22.) képviselő-testületi határozata

A Képviselő-testület

– a nemzeti köznevelésről szóló 2011. évi CXC. törvény 83.§ (4) bekezdés h.) pontja alapján - a Fővárosi Pedagógiai Szakszolgálat vezetői pályázatával kapcsolatban - a benyújtott dokumentumok alapján - az alábbi véleményt alakította ki:

„ A Fővárosi Pedagógiai Szakszolgálat főigazgatói feladatainak ellátására M o s á n y i E m ő k e mb. főigazgató megbízását javasolja.”

Felkéri a Polgármestert, hogy a működtetői véleményt a Klebelsberg Intézményfenntartó Központhoz juttassa el.

**Felelős**: polgármester

**Határidő:** 2014. június 6.

(20 képviselő van jelen, 20 igen, egyhangú)

**Végrehajtás**: A működtetői véleményről szóló testületi határozat hiteles kivonatát megküldtük a Klebelsberg Intézményfenntartó Központ elnökének.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

364/**2011.**; 289/**2012.;** 58, 62, 287, 303/**2013.;** 11, 68, 70, 71, 72, 73, 74, 76, 77, 78, 79, 80, 82, 83, 84, 85, 86, 87, 88, 89, 91, 92, 95, 96, 97, 98, 102, 103, 104, 106, 111, 113, 126, 131, 136, 145, 146, 147, 148, 153, 154, 155/**2014.** határozatok végrehajtásáról szóló beszámolót elfogadja,

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2014. június 17.

**Dr. Láng Zsolt**

 **Polgármester**